ОБАВЕШТЕЊЕ О ПОЧЕТКУ ИЗРАДЕ ПРЕДЛОГА АКЦИОНОГ ПЛАНА ЗА СПРОВОЂЕЊЕ СТРАТЕГИЈЕ ЗА СПРЕЧАВАЊЕ И БОРБУ ПРОТИВ РОДНО ЗАСНОВАНОГ НАСИЉА ПРЕМА ЖЕНАМА И НАСИЉА У ПОРОДИЦИ 2021-2025.ГОД.

Министарство за рад, запошљавање, борачка и социјална питања у складу са чланом 32. Закона о планском систему Републике Србије (''Службени гласник РС'', број 30/2018) објављује отпочињање рада на изради Предлога акционог плана за спровођење Стратегије за спречавање и борбу против родно заснованог насиља према женама и насиља у породици 2021-2025.год.

Стратегија за спречавање и борбу против родно заснованог насиља према женама и насиља у породици 2021-2025.год. усвојена је од стране Владе Републике Србије 2021.год. ("Службени гласник РС", брoj 47 од 10. маја 2021.).

Стратегија се налази на линку [Стратегија за спречавање и борбу против родно заснованог насиља према женама и насиља у породици за период 2021-2025. године | Министарство за рад, запошљавање, борачка и социјална питања (minrzs.gov.rs)](https://www.minrzs.gov.rs/sr/dokumenti/ostalo/sektor-za-socijalnu-zastitu/strategija-za-sprecavanje-i-borbu-protiv-rodno-zasnovanog-nasilja-prema-zenama-i-nasilja-u-porodici-za-period-2021-2025-godine)

Стратегија за спречавање и борбу против родно заснованог насиља према женама и насиља у породици за период 2021-2025. године има за циљ стварање друштва без насиља за жене и девојчице, које поштује њихово достојанство и људска права, ефикасно спречава све врсте родно заснованог насиља и насиља у породици и нуди адекватну заштиту и подршку жртвама.

Акциони план за спровођење Стратегије за спречавање и борбу против родно заснованог насиља према женама и насиља у породици за период 2021-2025. године представља документ јавне политике који се доноси ради операционализације и остваривања општег и посебних циљева предвиђених Стратегијом.

Припрема и усвајање Акционог плана ће омогућити планирање јавних ресурса (људских, материјалних и финансијских) за спровођење мера и активности планираних Акционим планом и допринети постизању дефинисаних циљева саме стратегије.

Активности на изради Предлога акционог плана биће у складу са Законом о планском систему Републике Србије који предвиђа широк спектар консултативних активности приликом израде Акционог плана, како би стручна и шира јавност била укључена у одређивање приоритета у остваривању циљева Стратегије.